Izziņa par atzinumos sniegtajiem iebildumiem par

Ministru kabineta noteikumu projektu "Grozījumi Ministru kabineta 2013.gada 17.septembra noteikumos Nr.890 "Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu""

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Plānotā starpministriju sanāksme 16.01.2020. tika atcelta, jo iebildumi tika atsaukti. |
| Saskaņošanas dalībnieki | Finanšu ministrija, Tieslietu ministrija, Ekonomikas ministrija, Izglītības un zinātnes ministrija, Ekonomikas ministrija, Labklājības ministrija, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | 3. Aizstāt 63.punktā vārdus un skaitļus “pēc 2020. gada 1. janvāra” ar vārdiem un skaitļiem “pēc 2023. gada 1. septembra”. | **Izglītības un zinātnes ministrija**   1. Aicinām precizēt noteikumu projekta 3.punktā piedāvāto Ministru kabineta 2013.gada 17.septembra noteikumos Nr.890 "Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” (turpmāk – noteikumi Nr.890) 63.punkta redakciju, izsakot noteikumu Nr.890 63.punktu šādā redakcijā:   “63. Šo noteikumu 19. punktā minētās prasības attiecībā uz telpu minimālo platību uz vienu bērnu ir obligātas jaunbūvējamām ēkām”.  Ministrija no 2019.gada augusta organizē tikšanās ar pašvaldību un izglītības iestāžu pārstāvjiem, kurās tiek pārrunāta arī izglītības iestāžu, t.sk. pirmsskolas izglītības iestāžu atbilstība normatīvajā regulējumā noteiktajām higiēnas prasībām. Sarunu laikā lielākā daļa pašvaldību ir norādījušas, ka, attiecinot uz esošajām pirmsskolas izglītības iestādēm prasības par minimālo platību uz vienu izglītojamo, radīsies nepieciešamība pārskatīt izglītojamo skaitu grupiņās, samazinot to. Tā rezultātā vairākās pašvaldībās tiek prognozēta rindas uz izglītojamā vietu pirmsskolas izglītības iestādē veidošanās vai palielināšanās. Arī noteikumu projekta anotācijā minēts, ka “*samazināsies pirmsskolas izglītības iestāžu pieejamība un kopumā valstī pieaugs rindas vēl par 2500 vietām*”.  Ievērojot minēto, prasību par minimālo platību uz vienu izglītojamo spēkā stāšanās termiņa pagarināšana līdz 2023.gada 1.septembrim sniegs tikai īslaicīgu risinājumu pirmsskolas pieejamības nodrošināšanai. Esošās pirmsskolas izglītības iestādes ir būvētas atbilstoši tajā brīdī spēkā esošajam normatīvajam regulējumam, tādējādi pirmsskolas izglītības iestāžu dibinātājiem to pārbūvei, pielāgojot jaunajām prasībām, būs nepieciešams papildu finansējums.  Aicinām Veselības ministriju noteikumu projekta anotācijā skaidrot, vai noteikumu projekta izstrādes laikā ir veikti aprēķini par nepieciešamajiem finanšu līdzekļiem, kas izglītības iestāžu dibinātājiem būs nepieciešami, lai veiktu prasībām neatbilstošo izglītības iestāžu pārbūvi.  Ņemot vērā, ka prasība par minimālo platību uz vienu izglītojamo tiek pamatota ar nepietiekamu gaisa cirkulāciju telpās un palielinātu CO2 koncentrāciju, aicinām izvērtēt citus iespējamos mērījumus minēto apstākļu monitorēšanai, t.sk. paredzot iespēju izglītības iestāžu dibinātājiem izvēlēties piemērotākos no tiem.  **15.01.2020. pirms 16.01.2020. plānotās starpministriju sanāksmes**  sniegtais saskaņojums:  Izglītības un zinātnes ministrija (turpmāk – ministrija) ir saņēmusi Veselības ministrijas 2020.gada 9.janvāra vēstuli Nr.01–08/113 (turpmāk – vēstule), ar kuru ministrija tiek aicināta piedalīties starpinstitūciju sanāksmē, kurā tiks izskatīti ministrijas izteiktie iebildumi par Veselības ministrijas izstrādāto Ministru kabineta noteikumu projektu “Grozījumi Ministru kabineta 2013.gada 17.septembra noteikumos Nr.890 "Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”” (VSS-1208) (turpmāk – noteikumu projekts).  Ar ministrijas 2019.gada 16.decembra vēstuli Nr.4-4.1e/19/3822 “Par izsludināto Ministru kabineta noteikumu projektu (VSS-1208)” iesniegtie iebildumi izteikti, ņemot vērā sarunās ar pašvaldību pārstāvjiem izskanējušo viedokli par pirmsskolas izglītības iestādēm izvirzīto higiēnas prasību piemērošanas iespējām.  Ievērojot to, ka saskaņā ar vēstulei pievienoto izziņu par atzinumos sniegtajiem iebildumiem sociālie partneri iebildumus par noteikumu projektu nav izvirzījuši, ministrija neiebilst pret noteikumu projekta tālāko virzību. | **Panākta vienošanās**  Faktam, ka esošās pirmsskolas izglītības iestādes ir būvētas atbilstoši tajā brīdī spēkā esošajam normatīvajam regulējumam, nav saistības ar pieļaujamo platību uz vienu bērnu - telpās jāatrodas tik bērniem, lai viņi varētu būt veseli un spējīgi pilnvērtīgi darboties. Kā arī nav pieļaujama nevienlīdzība starp bērniem, kas apmeklē agrāk celtas vai jaunbūvētas ēkas.  Arī Latvijas Brīvo arodbiedrību savienība un tās dalīborganizācija Latvijas Izglītības un zinātnes darbinieku arodbiedrība savā atzinumā par projektu vērš uzmanību, ka nav pieļaujama ilgstoša pirmskolas izglītības iestāžu pieejamības jautājuma nerisināšana, tādējādi pakļaujot riskam bērnu veselību un drošību. Nenodrošinot atbilstošus darba apstākļus un darba vidi pedagogiem un citiem izglītības iestāžu darbiniekiem tiek apdraudēta kvalitatīva izglītības procesa īstenošana.  Vēršam uzmanību, ka minētās prasības spēkā stāšanās termiņa pagarināšana ir saistīta tikai arMinistru kabineta un Latvijas Pašvaldību savienības 2019.gada 10.oktobra domstarpību un vienošanās protokolā minēto, kas paredz pagarināt pārejas periodu, lai saskaņotu prasības izglītības iestāžu telpu platībai ar izglītības un administratīvi teritoriālās reformas norisi. | | 3. Aizstāt 63.punktā vārdus un skaitļus “pēc 2020. gada 1. janvāra” ar vārdiem un skaitļiem “pēc 2023. gada 1. septembra”. |
| 2. |  | Atbilstoši minētajiem iebildumiem aicinām attiecīgi papildināt un precizēt noteikumu projekta anotāciju, t.sk. veikt tehniskus precizējumus, piemēram, novēršot vārda “bērnudārzs” lietojumu. | **Ņemts vērā** | | Precizēta anotācija: vārds “bērnudārzs” aizstāts ar vārdiem”pirmskolas izglītības iestāde” |
| Atbildīgā amatpersona | | Anita Segliņa | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
| Anita Segliņa |
| (amats) |
| Sabiedrības veselības departamenta Vides veselības nodaļas vecākā eksperte |
| (tālruņa un faksa numurs) |
| tālr. nr.: 67876102 |
| (e-pasta adrese) |
| anita.seglina@vm.gov.lv |